
 PÉCSVÁRAD VÁROS ÖNKORMÁNYZAT
SZERVEZETI ÉS MŰKÖDÉSI SZABÁLYZATÁRÓL
Pécsvárad Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés a) pontjában kapott felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1. Az önkormányzat, a képviselő-testület és szervei megnevezése, székhelye
1. § (1) Az Önkormányzat hivatalos megnevezése: Pécsvárad Város Önkormányzata (a továbbiakban: Önkormányzat). Székhelye: 7720 Pécsvárad, Szentháromság tér 3.
(2) A képviselő-testület hivatalos megnevezése: Pécsvárad Város Önkormányzat Képviselő- testülete (a továbbiakban: Képviselő-testület). 

(3) A Képviselő-testület hivatalának megnevezése: Pécsváradi Közös Önkormányzati Hivatal (a továbbiakban: polgármesteri hivatal). Székhelye: 7720 Pécsvárad, Szentháromság tér 3.
(4)
 A Képviselő-testület bizottságainak elnevezése:


a) Kulturális és Turisztikai Bizottság,


b) Oktatási, Ifjúsági és Sport Bizottság,


c) Pénzügyi és Ügyrendi Bizottság,

d) Szociális és Egészségügyi Bizottság         
(5) A Képviselő-testület további szervei:

a) Pécsvárad város polgármestere,

b) Pécsváradi Közös Önkormányzati Hivatal jegyzője.
2. Az Önkormányzat jelképei
2. § (1) Pécsvárad

           a.) címere: a mezővárosi címer, amely a gonoszt legyőző Sárkányölő Szent
      Györgyöt ábrázolja, amint az ágaskodó lován ülve, dárdájával ledöfi a földön 
      vergődő sárkányt. Az alakok ezüstszínűek a szent köpenye bíbor, a föld fekete.
      Az ábrázolás címerkék címerpajzson helyezkedik el            

           b.) zászlaja: fehér színű zászlóra kerül a fent leírt címer. Föléje a " PÉCSVÁRAD "    
      felirat kerül, a címerpajzs körül " ÖNKORMÁNYZATA " szöveg olvasható.
       Nemzeti és helyi ünnepeken a nemzeti lobogó mellett, azzal együtt használja  
       az önkormányzat.

           c.) pecsétje: a Szent György alak itt körpecsétre kerül. Körülötte felírás:   
      PÉCSVÁRAD ÖNKORMÁNYZATA". A jogszabályok előírta esetben a polgármesteri 
      hivatal a Magyar Köztársaság címerével ellátott pecsétet, minden más esetben 
      az önkormányzat pecsétjét használja.

(2) Nemzetiségi nyelvű feliratok: az önkormányzat a saját intézményein, valamint a város bekötőútjain német nyelvű feliratokat is elhelyez
3. Az Önkormányzat hivatalos honlapja és lapja 
3.§  (1) Az Önkormányzat hivatalos honlapja: www. pecsvarad.hu
(2) Az Önkormányzat időszaki lapjának címe: Pécsváradi Hírmondó
4. Az Önkormányzat testvértelepülései 

4.§ Az Önkormányzat hivatalos testvértelepülései a németországi Külsheim, az osztrák Hausmannstätten, a szlovákiai Garamszentgyörgy, a székelyföldi Maréfalva és Pannonhalma.
5. Az Önkormányzat által ellátott feladatok 
5. § (1) Az Önkormányzat alaptevékenységét – az államháztartásról szóló törvény és az  államháztartásról szóló törvény végrehajtásáról szóló kormány rendelet szabályainak megfelelően, hatályos szakfeladat rend szerinti besorolással - az Önkormányzat Szervezeti és Működési Szabályzatának (a továbbiakban: SZMSZ) 1. melléklete tartalmazza. 
(2) Az Önkormányzat önként vállalt feladatainak jegyzékét az SZMSZ 2. melléklete tartalmazza. 

6. A hatáskör átruházás szabályai
6.§ (1) A Képviselő-testület által a polgármesterre átruházott hatáskörök jegyzékét az SZMSZ 3. melléklete tartalmazza. 

     (2)
 A Képviselő-testület bizottságainak feladatkörét és a bizottságokra átruházott
     hatásköröket az SZMSZ 4. számú melléklete tartalmazza.
(3) Az átruházott hatáskör gyakorlója az általa hozott döntésekről köteles negyedévente beszámolni a Képviselő-testületnek.
(4) A Képviselő-testület által át nem ruházható hatásköröket a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) határozza meg.

7. A képviselő-testület tagjai, ülései

7.§ 
A képviselő-testület tagjainak a száma polgármesterrel együtt 7 fő. 
8.§   (1) A Képviselő-testület munkáját munkaterv és szükség szerint végzi, de évente legalább nyolc alkalommal köteles ülésezni. A Képviselő-testület ülésszünetet július – augusztus hónapban tart. 

(2) Halaszthatatlan döntést igénylő esetben - a Képviselő-testület munkatervében nem szereplő ülést - rendkívüli ülést kell tartani.

(3) A Képviselő-testület üléseit a Városháza épületébe kell összehívni. A megválasztott települési képviselők többségének előzetes hozzájárulásával a képviselő-testület ülése ettől eltérő helyre is összehívható.

(4) A polgármester a lakosságot a Képviselő-testület üléséről a meghívónak az Önkormányzat hivatalos honlapján és a helyi képújságban történő közzétételével tájékoztatja.
8. Közmeghallgatás
9.§  (1) A közmeghallgatás meghirdetésére, határozatképességére, vezetésének rendjére a képviselő-testületi ülésre vonatkozó szabályokat kell alkalmazni.
(2) A közmeghallgatásról jegyzőkönyvet kell készíteni, a testületi ülés jegyzőkönyvére vonatkozó szabályok szerint.

9. Ülések tervezése, előkészítése

10.§  (1) A Képviselő-testület éves munkatervet fogad el.

(2) A munkaterv összeállításához javaslatot lehet kérni a testület tagjaitól, a nemzetiségi önkormányzattól, a településen működő önkormányzati intézmények, helyi társadalmi szervezetek és gazdálkodó szervezetek vezetőitől.

(3) A munkatervet a tárgyévet megelőző év december 31. napjáig fogadja el a Képviselő-testület.
(4) A munkaterv meghatározza az ülések tervezett napirendjeit. A munkatervtől szükség esetén el lehet térni.

(5) Az elfogadott munkatervet meg kell küldeni a testület tagjainak.
(6) A munkaterv végrehajtásáért a polgármester és a jegyző a felelős.
(7) A Képviselő-testület (munkaterv szerinti) rendes üléseit – a júliusi ülésszüneti hónap kivételével – minden hónap 2. hetének előre egyeztetett napján 16 órai kezdettel tartja.

10. Az előterjesztések

11. § (1) A Képviselőtestület a napirendi pontokat írásos előterjesztés alapján tárgyalja meg, döntéseit írásos határozati javaslat, vagy rendelet-tervezet segítségével hozza meg. Az előterjesztés rövid, határozati javaslatot is megalapozó, értékelő, és elemző anyag.

(2) Az írásos előterjesztésekkel szembeni követelmények:

a) az előterjesztés első részében meg kell határozni a tárgyát, a napirend előadóját, annak megjelölését, hogy korábban azonos témában történt-e döntés, és ha igen, az mit tartalmazott, a téma lényegét érintő ismertetést,és azokat a körülményeket, melyek indokolják a  döntési kényszert,

b) az előterjesztés második része a határozati javaslat, amely egyértelműen megfogalmazott feladat meghatározást, döntési változatok esetén erre utalással döntési javaslatokat, a végrehajtási határidőt és a felelősök nevét kell, hogy tartalmazza.
12.§ (1) Képviselő-testület elé előterjesztést benyújtani a polgármester, a bizottságok elnökei, a képviselők, a jegyző, és a napirendre tervezett előterjesztések tekintetében az érintett intézmények vagy más szervezetek vezetői jogosultak. 

(2) Az írásos előterjesztéseket, határozati javaslatokat és rendelet tervezeteket törvényességi vizsgálat céljából a jegyzőnek előzetesen be kell mutatni.
13.§ (1) Szóbeli előterjesztésre csak kivételesen kerülhet sor. Benyújtására a polgármester, a bizottságok elnökei, a képviselők és a jegyző jogosult. Az erre vonatkozó indítványt az előterjesztőnek legkésőbb a képviselő-testület ülését megelőző munkanapon 12 óráig írásban kell a polgármesterhez benyújtani.
(2)  Szóbeli előterjesztés esetén is a döntés tervezetét írásban kell benyújtani. 

11. Indítványok

14.§ (1) Sürgősségi indítvány minden olyan döntést igénylő ügy, mely az ülés meghívójában nem szerepel. Sürgősségi indítványt az ülés napján l2 óráig nyújthat be a polgármesternél a képviselő, a képviselő-testület bizottsága és a jegyző.

(2) A sürgősség elfogadása azt jelenti, hogy az indítványt a képviselő-testület az ülés napirendjére tűzi.
(3) A rendelet-tervezethez bármely képviselő – a polgármesterhez címezve – írásos módosító indítványt nyújthat be. Ezt az ülés előtt legalább egy munkanappal el kell juttatni a polgármesterhez.
12.Kérdés, interpelláció

15.§ (1) A képviselő-testület tagja a képviselő-testület ülésén az önkormányzati hatáskörbe tartozó szervezeti, működési, döntési, előkészítési jellegű felvetésként vagy tudakozódásként kérdést tehet fel. 

(2) A kérdésre a megkérdezettnek lehetőség szerint a képviselő-testület ülésén szóban, de legkésőbb 15 napon belül választ kell adnia. Az utóbbi esetben a választ írásban kell megadni, és a soron következő rendes testületi ülésen a képviselőket annak tartalmáról tájékoztatni.

(3) A képviselő-testület tagjai a testület ülésén a polgármesterhez, a bizottságok elnökeihez valamint a jegyzőhöz önkormányzati ügyekben, szóban vagy írásban interpellációt terjeszthetnek elő. Interpellációt valamely döntés végrehajtása tárgyában, vagy intézkedés elmulasztása esetén lehet előterjeszteni. 

(4) Az interpellációt a polgármesternél lehetőleg az ülést megelőző 3 nappal korábban kell benyújtani. A polgármester az interpellációt haladéktalanul továbbítja a címzettnek. 

(5) Amennyiben az interpellációt a képviselő-testület ülését megelőző 2 napon belül nyújtják be, úgy az érintettnek csak abban az esetben kell az ülésen választ adnia, ha a válaszadás előzetes vizsgálatot nem igényel. Ellenkező esetben az ülést követő 5 napon belül írásban kell választ adni, és ennek tartalmáról a soron következő ülésen tájékoztatást adni. 

(6) A képviselő-testület ülésén az interpellációra adott válasz elfogadásáról először az interpelláló nyilatkozik. Ha az interpellációra adott választ az interpelláló nem fogadja el, a képviselő-testület vita nélkül egyszerű szótöbbséggel dönt az elfogadásról vagy a kérdés további napirenden tartásáról. Amennyiben a képviselő-testület az interpellációra adott választ elutasítja, elrendeli az interpelláció tárgyának részletes kivizsgálását, melybe az interpelláló képviselőt is be kell vonni.

 (7) Amennyiben a jelenlévő képviselők többségének hozzájárulásával a hallgatóként megjelenő személy a települést érintő közérdekű, önkormányzati ügyben tesz fel kérdést, úgy előkészítést nem igénylő, egyértelműen megítélhető ügyben lehetőség szerint azonnal, egyébként az üléstől számított 8 napon belül kell írásban választ adni, és a válaszlevél tartalmát a soron következő testületi ülésen a vegyes ügyek keretében ismertetni.

13. Ülések összehívása, vezetése

16.§ (1) A képviselő-testületi ülés összehívására és vezetésére a Mötv. rendelkezései az irányadóak. Ha a polgármester akadályoztatva van, az ülés összehívásával és vezetésével kapcsolatos feladat-és hatáskörében az alpolgármester helyettesíti. 
Ha a polgármesteri és az alpolgármesteri tisztség egyidejűleg betöltetlen, vagy tartósan akadályoztatva vannak, az ülés összehívását és vezetését a Pénzügyi és Ügyrendi Bizottság elnöke látja el.

         (2) Az ülés összehívása - az ülés előtt legalább öt naptári nappal előbb kiadott - írásos meghívóval és a napirenden szereplő téma előterjesztési anyagával történik. Rendkívüli esetben az ülés gyors megkezdését lehetővé tévő bármely módon (e-mail, telefon) összehívható.
(3) A testületi ülés meghívóját azok számára is meg kell küldeni, akiknek a polgármester tanácskozási jogot biztosít. A meghívóhoz mellékelni kell annak a napirendnek az írásos anyagát is, amelynek tárgyalásánál a meghívott tanácskozási joggal részt vesz. A tanácskozási jog tartalma a véleményalkotás és véleménynyilvánítás jogát tartalmazza.

17.§ A 16.§ (2) bekezdésben foglaltaktól eltérően – halasztást nem tűrő esetben – az ülés előtt legalább 24 órával is kiküldhető a meghívó.  A sürgősség okát azonban a meghívottakkal közölni kell. A sürgősséget megalapozó napirenden kívül egyéb napirend csak valamennyi jelenlévő képviselők egyetértésével tűzhető az ülés napirendjére. Krízishelyzet esetén a 24 órától is el lehet tekinteni.

18. § (1) A polgármester az ülés vezetése során:

a) a jelenléti ív alapján megállapítja az ülés határozatképességét, és az ülés időtartama alatt folyamatosan figyelemmel kíséri azt,

b) megnyitja az ülést, ha az határozatképes, 

c) javaslatot tesz az ülés napirendi pontjaira, 

d) ismerteti az írásban benyújtott interpellációkat, 

e) tárgyalásra bocsátja a napirendi pontokat, 

f) hozzászóláskor megadja, vagy megvonja a szót,
g) napirendi pontonként vezeti a vitát, 

h) a hosszúra nyúlt vita mielőbbi lezárása érdekében elrendelheti a hozzászólások időtartamának korlátozását, vagy a vita lezárását,

i) szavazásra bocsátja a döntési javaslatokat,
j) biztosítja az ülés rendjét, 

k) szünetet rendelhet el, 

l) a napirendek megtárgyalásának végén bezárja az ülést.

(2) Határozatképtelenség esetén az ülést el kell napolni. A határozatképtelenné vált ülést be kell rekeszteni. Ilyen esetekben a polgármester köteles a testületi ülést 15 napon belüli időpontra újból összehívni.
14. A tanácskozás rendje

19. § (1) A polgármester a napirendi pontok tárgyalása előtt beszámol Képviselő-testületnek a két ülés között tett fontosabb intézkedésekről és közéleti eseményekről, valamint a lejárt határidejű határozatok végrehajtásáról.

(2) A polgármester előterjeszti a napirendi tervezetet, megindokolja, ha az eltér a munkatervben rögzítettekről. Bejelenti, ha valamelyik bizottság külön észrevételt kíván tenni.

(3) Az írásos előterjesztést a napirend előadója a vita előtt szóban röviden kiegészítheti. Amennyiben az adott napirendet bizottság tárgyalta, a bizottság elnöke a bizottság véleményét, javaslatát még a hozzászólások, és az érdemi vita előtt teszi meg.

(4) A napirendi pont előadójához a képviselő-testület tagjai és a tanácskozási joggal meghívott jelenlévők kérdéseket intézhetnek ezekre a döntés előtt válaszolnia kell.

(5) A kérdésekre és hozzászólásokra a jelentkezés sorrendjében kerülhet sor, de előbb a testületi tagok, majd a tanácskozási joggal meghívottak szólhatnak.

(6) Az üléseken hallgatóként megjelenő személyek az egyes napirendekhez csak a jelenlévő képviselők többségének hozzájárulásával kaphatnak szót. A hallgatóként megjelenő személyek egy adott napirendi ponthoz, és a vegyes ügyek keretében bármely témához legfeljebb 3 percben szólhatnak hozzá. 

(7) A napirendi téma vitája során a hozzászólók lényegre törően kötelesek kifejteni álláspontjukat, megtenni észrevételeiket, egyértelműen megfogalmazni a döntésre vonatkozó javaslataikat. A napirendi pont tárgyalása során a képviselők és a tanácskozási joggal rendelkezők időbeli korlátozás nélkül kapnak szót. Bármely képviselő-testületi tag kezdeményezésére a vita korlátozható és lezárható, erről a polgármester határoz.
(8) Az előterjesztő a javaslatát és a képviselő módosító javaslatát a vita bezárásáig megváltoztathatja, és a szavazás megkezdéséig azt bármikor vissza is vonhatja. A vita lezárása után a határozathozatal előtt a jegyzőnek szót kell adni, ha a javaslatok törvényességét illetően észrevételt kíván tenni.

20.§ (1) A polgármester először a vitában felmerült módosító vagy kiegészítő javaslatokat bocsátja külön-külön szavazásra. A módosító javaslatok elfogadásához egyszerű szótöbbség szükséges. Ezt követően az előterjesztésben szereplő, a testület által elfogadott módosításokkal, és kiegészítésekkel egybefoglalt javaslatokról a Mötv.-ben és az SZMSZ-ben foglaltaknak megfelelően dönt a Képviselő-testület.

(2) Amennyiben több előterjesztést együtt vitatott meg a testület, vagy egy előterjesztés több határozati javaslatot tartalmaz, ez esetben is külön-külön kell a szavazást elrendelni.

(3) A polgármester a határozati javaslat szóbeli ismertetésétől eltekinthet, amennyiben az írásban benyújtott előterjesztés határozati javaslata a napirend tárgyalása során nem változik.  

(4) A képviselőtestület alakszerű határozat nélkül - a szavazati arányok rögzítésével – dönt az ügyrendi kérdésekről és az interpellációra adott válasz elfogadásáról.

15. Az ülés rendjének fenntartása

21.§ (1) A polgármester a tanácskozás rendjének fenntartása érdekében:

a) figyelmezteti a hozzászólót, ha mondanivalója eltér a tárgyalt témától,

b) a tárgyalt témától való ismételt eltérés, és a tanácskozáshoz nem illő, másokat sértő kifejezések, megfogalmazások használata esetén megvonja a szót,
c) szünetet rendel el, a tanácskozás folytatását akadályozó körülmény felmerülésekor az ülést meghatározott időre félbeszakítja, vagy berekeszti,
d) rendre utasíthatja, vagy a hallgatóság soraiból kiutasíthatja azt, aki a képviselő- testülethez méltatlan magatartást tanúsít.

16. Döntéshozatali eljárás

22.§ (1) A képviselő-testület rendeletet alkot, vagy határozatot hoz.

(2) Az önkormányzati rendeletek megjelölésére a jogszabályszerkesztésről szóló igazságügyi és rendészeti miniszteri rendeletben meghatározott szabályokat kell alkalmazni.

(3) A határozat megjelölése tartalmazza:

a) a határozat számát arab számmal, 

b) meghozatalának idejét évét, hónapját és napját, 

c)  a “határozat” kifejezést.
(4) A határozat a (3) bekezdésben foglaltakon túl tartalmazza:

a) a képviselő-testület döntését,

b) a végrehajtásra szolgáló határidőt és a végrehajtásért felelős személy megnevezését.
23.§ (1) Az önkormányzati rendelet alkotására Magyarország Alaptörvénye, a Mötv., a jogalkotásról szóló törvény, valamint a jogszabályszerkesztésről szóló igazságügyi és rendészeti miniszteri rendelet rendelkezései az irányadóak.

(2) A polgármesternél írásban rendelet alkotását kezdeményezheti:

a) a képviselő, 

b) a polgármester, 

c) az alpolgármester, 

d) a képviselő-testület bizottsága, 

e) a jegyző, 

f) a helyi nemzetiségi önkormányzat elnöke. 

(3) A kezdeményező feladata, hogy a kezdeményezés tartalmazza a szabályozás indokát, a szabályozásra vonatkozó érdemi javaslatot. Rendeletalkotásra vonatkozó javaslat csak olyan ügyre irányulhat, amelyben a képviselő-testületnek van rendeletalkotási joga. 

(4) A polgármester a jegyző és a tárgy szerint illetékes bizottság bevonásával a kezdeményezést megvizsgálja, majd azt a képviselő-testület elé terjeszti. 

a) 24.§ (1) A (2) bekezdésben foglalt kivétellel az önkormányzati rendelet-tervezetet társadalmi egyeztetésre kell bocsátani, melynek keretében az állampolgárok, a nem állami és nem önkormányzati szervek, szervezetek (továbbiakban: véleményezésre jogosultak) a rendelet-tervezettel kapcsolatosan véleményt nyilváníthatnak az önkormányzat honlapján a rendelet-tervezet véleményezésére kialakított oldalon megadott elektronikus levélcímen.

b) Nem vehető figyelembe az a vélemény, amely sérti a közerkölcsöt, a rendelet-tervezet tárgyához nem illeszkedik, vagy név nélküli. 

c) A rendelet-tervezetet úgy kell a véleményezésére kialakított oldalon közzétenni, hogy a tervezet céljához és hatálybalépéséhez igazodóan a véleményezésre jogosultaknak elegendő idő álljon rendelkezésre a tervezet érdemi megítéléséhez, a vélemények kifejtéséhez. A véleményezési határidő minimum  8 nap. 

d) A beérkezett vélemények, a véleményezésre jogosult nevének és e-mail címének kezelése a véleményezett rendelet hatálybalépésétől számított 1 évig történik. Az adatkezelés magában foglalja az említett adatok gyűjtését, tárolását, közzétételét, felhasználását és törlését is.

e) A véleményezésre jogosultak széles körét érintő rendelet-tervezettel kapcsolatos vélemények megismerése érdekében a Képviselő-testület lakossági fórumot szervezhet.

(2) Nem kell társadalmi egyeztetésre bocsátani

a) a költségvetésről szóló,
b) a helyi adóról szóló,
c) a költségvetés végrehajtásáról szóló,

d) az önkormányzat szervezeti és működési szabályzatáról szóló önkormányzati rendelet-tervezetet, valamint

e) a rendelet-tervezetet, ha annak sürgős elfogadásához kiemelkedő közérdek fűződik, 

f) az önkormányzati rendeletet módosító rendelet-tervezetet, ha az csak magasabb szintű  jogszabály módosítása miatt szükséges rendelkezéseket tartalmaz.

(3) Kiemelkedő közérdek az olyan körülmény, amelynek bekövetkezése esetén az önkormányzatot jelentős anyagi hátrány érné.

25 § (1) A rendelet-tervezet normaszövegének elkészítése a jegyző feladata.

(2) Az önkormányzati rendeletet és a normatív önkormányzati határozatot a Polgármesteri Hivatal hirdetőtábláján történő kifüggesztéssel kell kihirdetni. A Képviselő-testület által megalkotott önkormányzati rendeleteket, és határozatokat az önkormányzat honlapján is közzé kell tenni. 
26.§ Minősített többség, azaz a megválasztott képviselők több mint a felének (4 fő) egybehangzó igenlő szavazata szükséges a döntéshozatalhoz a Mötv.-ben meghatározott eseteken kívül az alábbi ügyekben:
a) a gazdasági program (ciklusprogram) elfogadásához, 
b) hitelfelvételhez, 
c) önkormányzati tulajdonában lévő vagyon elidegenítéséhez, megterheléséhez, 
d) helyi népszavazás elrendeléséhez,
e) kitüntetés adományozásához.

17. A szavazás módja

27.§ (1) A nyílt szavazás kézfelemeléssel történik. A képviselők „igen”, vagy „nem” szavazattal vesznek részt a szavazásban.

(2) A Mötv. által lehetővé tett esetben bármelyik képviselő indítványozhatja titkos szavazás tartását, amelyről a Képviselő-testület dönt. A titkos szavazást a Pénzügyi ési és Ügyrendi Bizottság tagjai bonyolítják le. Amennyiben a Pénzügyi és Ügyrendi Bizottság jelenlévő tagjainak a száma nem éri el a 2 főt, a képviselő-testület a titkos szavazás lebonyolítására nyílt szavazással a képviselők közül Szavazatszedő Bizottságot hoz létre.

(3) A titkos szavazás borítékba helyezett szavazólapon, külön helyiség és a szavazatok befogadására alkalmas tárgy (urna) igénybevételével történik. A titkos szavazásról külön jegyzőkönyv készül, mely tartalmazza a szavazás helyét, napját, a szavazást lebonyolító bizottság tagjainak nevét, a szavazás eredményét, esetleges, a szavazás során felmerült körülményeket. A titkos szavazás eredményét a jegyzőkönyv alapján a bizottság elnöke ismerteti.
(4) A Mötv-ben meghatározott számú önkormányzati képviselő vagy a polgármester indítványára a Képviselő-testület név szerinti szavazást tart. 
(5) A név szerinti szavazásnál jegyző a jelenlévő képviselők nevét az ülés sorrendjében jobbról balra haladva olvassa és a nevén szólított képviselő „igen” vagy „nem” kijelentéssel szavaz. 
(6) A szavazás eredményét a polgármester számszerűen állapítja meg, és hirdeti ki. Ha a szavazás eredménye felől kétség merül fel, a polgármester köteles a szavazást megismételtetni.
(7) A képviselő-testületi döntések nyilvánosságára vonatkozóan a Mötv. rendelkezései az irányadóak.
18. A jegyzőkönyv

28.§ (1) A képviselő, a jegyző, a polgármester, a német nemzetiségi önkormányzat elnöke az adott napirendi pont tárgyalásakor tett előzetes kérésére saját hozzászólását a jegyzőkönyvben szó szerint kell rögzíteni. 
(2) A Képviselő-testület nyílt üléséről - az SZMSZ 17.§-ában szabályozott esetek kivételével - videofelvétel készül. 

(5) A Képviselő-testület üléséről készült jegyzőkönyv egy példányát – kivéve a zárt ülés külön jegyzőkönyvét – a Polgármesteri Hivatal Titkárságán az érdeklődők számára hozzáférhetővé kell tenni. A jegyzőkönyv a Polgármesteri Hivatal ügyfélfogadási idejében bármikor megtekinthető, és arról díj megfizetése ellenében másolat kérhető. 

19. A települési képviselők
29.§ (1) A települési képviselő - jogaira és kötelezettségeire, valamint eskütételére a Mötv. rendelkezései az irányadóak. 
(2) Az önkormányzati képviselő vagyonnyilatkozat-tételi kötelezettségére és a vagyonnyilatkozat tétel elmulasztásával kapcsolatos jogkövetkezményekre a helyi önkormányzat képviselők jogállásának egyes kérdéseiről szóló törvény rendelkezései az irányadóak.

(3) Az önkormányzati képviselőnek a vele szemben fennálló összeférhetetlenségi ok bejelentésére, megszüntetésére, az összeférhetetlen tisztségről való lemondására a helyi önkormányzati képviselők jogállásának egyes kérdéseiről szóló törvény rendelkezései az irányadóak.

(4) A vagyonnyilatkozatot a Pénzügyi és Ügyrendi Bizottság tartja nyilván, és folytatja le a képviselő és a polgármester összeférhetetlenségének kivizsgálásával és vagyonnyilatkozatának ellenőrzésével kapcsolatos eljárást.

(5) A települési képviselőnek a Képviselő-testület munkájában való részvételére a Mötv. rendelkezései az irányadóak. A Képviselő-testületi ülésről való távolmaradást – lehetőség szerint, legkésőbb az ülést megelőző munkanap 12 óráig - a polgármesternél kell bejelenteni.

(6) A települési képviselő a Mötv. rendelkezései szerinti személyes érintettségét a polgármesternek a napirend pont tárgyalása előtt bejelenti. A bejelentési kötelezettség elmulasztása esetén a mulasztó tárgyhavi illetménye, tiszteletdíja 25 %-kal csökken.

20. A képviselő-testület bizottságai, a bizottságok működése
30.§ (1)
 A Képviselő-testület állandó bizottságai:

a) Kulturális és Turisztikai Bizottság létszáma öt fő és három fő települési képviselő és és két fő kültagja van,

b) Oktatási, Ifjúsági és Sport Bizottság létszáma öt fő és három fő települési képviselő és és két fő kültagja van,

c) Pénzügyi és Ügyrendi Bizottság létszáma öt fő és három fő települési képviselő és és két fő kültagja van,

d) Szociális és Egészségügyi Bizottság létszáma öt fő és három fő települési képviselő és és két fő kültagja van.

 (2) A Képviselő-testület az állandó bizottságok feladat-, és hatáskörét az 5. melléklet szerint határozza meg. 
31.§ (1) A bizottság ülését a bizottság elnöke hívja össze és vezeti. A bizottság elnökének távolléte, akadályoztatása esetén az ülés összehívására és vezetésére a korelnök jogosult.

(2) Az elnök köteles a bizottságot - a  Mötv.-ben szabályozott eseten kívül - összehívni: 

a) a képviselő-testület határozatára, 

b) a bizottsági tagok kétharmadának indítványára.

(3) A bizottság tagja köteles a bizottság ülésén részt venni. A bizottság üléséről való távolmaradást, legkésőbb az ülést megelőző munkanap 12 óráig a bizottság elnökénél kell bejelenteni.

(4)A bizottságok üléseinek vezetésére a képviselő-testület üléseinek szabályait kell megfelelően alkalmazni.

32.§ (1) A bizottságok – munkaterv nélkül - a feladatkörükbe tartozó ügyekhez, és a képviselő-testület üléseinek napirendjeihez igazodóan végzik tevékenységüket.
(2) Az állandó bizottságok üléseit eltérő időpontban, úgy kell megtartani, hogy azokon a Képviselő-testület többi – nem bizottsági tag - tagja is részt tudjon venni. 
(3) A bizottság elnöke a bizottsági ülés időpontjáról és helyéről a település lakosságát a meghívónak az Önkormányzat hivatalos honlapján közzétételével tájékoztatja.

(4) A bizottsági ülésről jegyzőkönyvet kell készíteni. A jegyzőkönyv tartalmi és formai követelményeire a képviselő-testületi ülés jegyzőkönyvére meghatározott szabályokat kell értelemszerűen alkalmazni azzal, hogy a jegyzőkönyvet a bizottság elnöke és a jegyző írja alá.
(5) A bizottságok elnökei évente legalább egy alkalommal kötelesek a tevékenységükről a Képviselő-testületnek beszámolni.

33. § (1) A Képviselő-testület egyes nem állandó feladatok ellátására ideiglenes bizottságot hozhat létre, melynek feladat- és hatáskörét, személyi összetételét a létrehozással egyidejűleg határozza meg.
(2) Az ideiglenes bizottság megbízatása feladatának elvégzéséig, vagy az erről szóló jelentésnek a képviselő-testület által történő elfogadásáig tart. 

(3) Az ideiglenes bizottság működésére az állandó bizottságok működésére vonatkozó szabályokat kell értelemszerűen alkalmazni.

21. A polgármester

34.§  (1) A polgármester megbízatását főállásban látja el.
(2) A polgármester ellátja azokat a feladatokat, melyeket számára a Mötv. és más jogszabály megállapít.

(3) A polgármester szabadságát a Képviselő-testület általában előzetesen engedélyezi, míg indokolt esetben a 3 napnál nem hosszabb szabadságot utólag hagyja jóvá.

22. Az alpolgármester

35.§
 A Képviselő-testület két alpolgármestert választ, akik feladatukat társadalmi megbízatásban látják el.”

23. A jegyző

36.§ (1) A jegyző ellátja azokat a feladatokat, melyeket számára a  a Magyarország helyi önkormányzatairól szóló törvény, illetve más jogszabály megállapít. A  a Magyarország helyi önkormányzatairól szóló törvényben meghatározott - a döntés és működés jogszabálysértő voltára vonatkozó - jelzési kötelezettségének a döntés meghozatala előtt, vagy ha az később jut a tudomására a tudomásra jutástól számítva haladéktalanul tesz eleget.
      (2) A jegyzői  tisztség betöltetlensége vagy tartós akadályoztatás esetén a jegyzői feladatok ellátásáról a pénzügyi osztályvezető  gondoskodik.

24. A Polgármesteri Hivatal
37.§ A Polgármesteri Hivatal belső szervezeti tagozódását, működésének részletes szabályait a Hivatal Szervezeti és Működési Szabályzata tartalmazza. A jegyző által – a polgármester egyetértésével – összeállított Szervezeti és Működési Szabályzatot a Képviselő-testület hagyja jóvá. 

25. A nemzetiségi önkormányzat működésének biztosítása
38.§ (1) Az Önkormányzat a Pécsváradi Német Nemzetiségi Önkormányzattal és a Pécsváradi Cigány Nemzetiségi Önkormányzattal kötött megállapodás alapján biztosítja a nemzetiségi önkormányzatok működéséhez szükséges személyi és tárgyi feltételeket az alábbiak szerint:

a) Az önkormányzat a nemzetiségi önkormányzat részére előzetes egyeztetés alapján havonta igény szerint, de legalább tizenhat órában ingyenesen biztosítja az önkormányzati feladat ellátásához szükséges helyiséghasználatot. A helyiség használatához kapcsolódó tárgyi infrastruktúra és rezsiköltséget a helyi önkormányzat viseli.

b) Az önkormányzat önkormányzati hivatala útján biztosítja a nemzetiségi önkormányzat részére az önkormányzati működéshez szükséges tárgyi és személyi feltételeket, melynek keretében az önkormányzat hivatala ellátja:

ba)
a nemzetiségi önkormányzat testületi üléseinek előkészítésével kapcsolatos feladatokat (meghívók, előterjesztések, hivatalos levelezés előkészítése, postázása, a testületi ülések jegyzőkönyveinek elkészítése, postázása);

bb)
a testületi és tisztségviselők döntéseinek előkészítésével kapcsolatos feladatokat, a döntéshozatalhoz szükséges nyilvántartási, sokszorosítási és postázási feladatokat;

bc) a nemzetiségi önkormányzat működésével, gazdálkodásával kapcsolatos nyilvántartási, iratkezelési feladatokat.

c) A b) pontban meghatározott feladatellátáshoz kapcsolódó költségeket - a testületi tagok és tisztségviselők telefonhasználata kivételével - a helyi önkormányzat viseli.

d) A jegyző vagy annak – a jegyzővel azonos képesítési előírásoknak megfelelő – megbízottja – a helyi önkormányzat megbízásából és képviseletében részt vesz a nemzetiségi önkormányzat testületi ülésein és jelzi, amennyiben törvénysértést észlel.


26. Lakossági fórum 

39.§  (1) A polgármester előre meghatározott - a képviselőtestület által megtárgyalt - közérdekű tárgykörben városi fórumot hívhat össze, melyre a képviselőket, a kisebbségi önkormányzatot és a jegyzőt is meg kell hívni. A lakossági fórum összehívása kötelező, amennyiben azt legalább 3 képviselő indítványozza. 

(2) A polgármester a lakosságot a lakossági fórumról a meghívónak az Önkormányzat hivatalos honlapján és a helyi képújságban történő közzétételével tájékoztatja.

(3) A fórumon elhangzottakról rövid emlékeztetőt kell készíteni. A fórum tapasztalatairól a testületet a következő ülésen, a lakosságot a kábeltelevízión keresztül kell tájékoztatni.
27. Az önkormányzat társulásai

40. § Az önkormányzat társulásainak felsorolását az SZMSZ 6. melléklete tartalmazza.

28. Az önkormányzat gazdálkodása

41.§ A polgármester a Mötv. szabályai szerint, legalább a Képviselő-testület megbízatásának időtartamára gazdasági programot (fejlesztési tervet) terjeszt a Képviselő-testület elé. 

42.§ (1) Az Önkormányzat éves költségvetés alapján a Mötv.-ben, a költségvetési törvényben és más jogszabályban meghatározott szabályok szerint gazdálkodik.

(2) A képviselő-testület a költségvetését két fordulóban fogadja el.

(3) Az első fordulóban költségvetési koncepciót kell kidolgozni, melyben a rendelkezésre álló költségvetési irányelvek, a kötelezően előírt és vállalt feladatok elemzése és helyzetfelmérés alapján számításba kell venni a bevételi forrásokat, a források bővítésének lehetőségét és a kiadási szükségleteket. A költségvetési koncepciót elfogadását megelőzően közmeghallgatás elé kell terjeszteni.
(4) A második fordulóban a költségvetési törvényben, és az államháztartásról szóló törvényben előírt részletességgel elkészített költségvetési rendelet tervezetét tárgyalja a képviselő-testület.
43.§ A Képviselő-testület az önkormányzat és költségvetési szervei gazdálkodásának belső ellenőrzéséről polgári jogi szerződés keretében foglalkoztatott belső ellenőr útján gondoskodik.
29. Átmeneti és hatályba léptető rendelkezések
44. § E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek megfelelő szabályozást tartalmaz.

45. § Ez a rendelet 2013. május 1. napján lép hatályba. A rendelet hatályba lépésével egyidejűleg hatályát veszti Pécsvárad Város az önkormányzat szervezeti és működési szabályzatáról szóló  6/2007. (VII.1.) önkormányzati rendelete.
	Zádori János sk.
 polgármester
	                     Dr. Fenyvesi János sk.
                               jegyző


1.) számú melléklet
Pécsvárad Város Önkormányzata szakfeladat rendje

	Víztermelés,-kezelés.-ellátás
	360000

	Szennyvíz gyűjtése, tisztítása,elhelyezése
	370000

	Települési hulladék vegyes begyűjt.száll.
	381103

	Egyéb nem veszélyes hull.begyűjt.,száll
	381104

	Lakó-és nem lakó épület építése
	412000

	Híd,alagút építése
	421300

	Egyéb m.n.s. építés
	429900

	Közutak, hidak, alagutak üzemelt.,fenntart.
	522001

	Lakóingatlan bérbeadása,üzemeltetése
	680001

	Nem lakóingatlan bérbeadása,üzemeltetése
	680002

	Építményüzemeltetés
	811000

	Takarítás
	812000

	Zöldterület-kezelés
	813000

	Önkormányzati jogalkotás
	841112

	Közvilágítás
	841402

	Város-és községgazdálk.m.n.s.szolg.
	841403

	Önkormányzatok, valamint többcélú kistérségi társulások elszámolásai
	841901

	Központi költségvetési befiz.
	841902

	 Egészségbiztosítási alap elszámolásai
	841904

	Nyugdíjbiztosítási alap elszámolásai
	841905

	Járóbeteg-ellátás, fogorvosi ellátás komplex fejlesztési célú támogatása 
	862000

	Háziorvosi ügyeleti ellátás
	862102

	Járóbetegek gyógyító szakellátása
	862211

	Járóbetegek rehabilitációs szakellátása
	862212

	Járóbetegek gyógyító gondozása
	862213

	Egyéb, máshova nem sorolt járóbeteg-ellátás
	862240

	Eü. laboratóriumi szolgáltatások
	869031

	Fizikoterápiás szolgáltatások
	869037

	Egyéb, máshova nem sorolt kieg.eü.szolgáltatás
	869039

	Család- és nővédelmi eü.gondozás
	869041

	Ifjúság eü.gondozás
	869042

	Helyi rendszeres lakásfenntartási támog
	882114

	Ápolási díj méltányossági alapon
	882116

	Helyi eseti lakásfenntartási támog
	882121

	Átmeneti segély
	882122

	Temetési segély
	882123

	Rendkívüli gyermekvédelmi támogatás
	882124

	Egyéb önkormányzati eseti pénzbeli ellátások
	882129

	Közgyógyellátás
	882202

	Köztemetés
	882203

	Falugondnoki,tanyagondnoki szolgáltatás
	889928

	Önkormányzati ifjúsági kezdeményezések és prog,tám
	890216

	Rövid idõtartamú közfoglalkoztatás
	890441

	Bérpótló juttatásra jogosultak hosszabb idõtartamú közfoglalkoztatása
	890442

	Egyéb közfoglalkoztatás
	890443

	Befogadó színházak tevékenysége
	900111

	Kult.műsorok,rendezv.,kiállítások szervezése
	900400

	Múzeumi kiállítási tevékenység
	910203

	Közművelődési tev.és támogatásuk
	910501

	Versenysport-tevékenység és támogatása
	931201

	Szabadidősport-tevékenység és támog.
	931301

	Máshová nem sor.egyéb sporttámogatás
	931903

	Sportlétesítmények működtetése és fejlesztése
	931102

	Mindenféle m.n.s.szabadidős szolg.
	932918

	M.n.s.egyéb szórakoztatási tevékenység
	932919

	Köztemető -fenntartás és működtetés
	960302

	Óvodai intézményi közétkeztetés
	562912

	Iskolai intézményi közétkeztetés
	562913

	Munkahelyi étkeztetés
	562917

	Folyóirat, időszaki kiadvány kiadása
	581400

	Egyéb kiadói tevékenység
	581900

	Film-, video-, televízióműsor-gyártás
	591000

	Utazásközvetítés, utazásszervezés, egyéb foglalás
	790000

	M.n.s.színházak tevékenysége
	900114

	Zeneművészeti tevékenység
	900121

	Táncművészeti tevékenység
	900122

	Egyéb előadó-művészeti tevékenység
	900124

	Könyvtári állomány gyarapítása, nyilvántartása
	910121

	Könyvtári állomány feltárása, megőrzése, védelme
	910122

	Könyvtári szolgáltatások
	910123

	Múzeumi közműv., közönségkapcs. tevékenység
	910204

	Történelmi .hely, építmény működtetése
	910301

	Történelmi .hely, építmény megóvása
	910302

	Közműv.int., közösségi színterek működtetése
	910502

	Tanulók kollégiumi étkeztetése
	562914

	Egyéb oktatást kiegészítő tevékenység
	856099


2.) számú melléklet

Pécsvárad Város Önkormányzata önként vállalt feladatai

Az önkormányzat önként vállalja

- az amatőr művészeti csoportok, egyesületek támogatását;

- kiállító-helyiségek fenntartását és az anyag gondozását;

- a tömeg- és versenysport támogatását;

- - fizikoterápiai rendelő, kislabor, reumatológiai szakrendelés, hétközi és hétvégi ügyelet fenntartását;

- a pécsváradi krónika gondozását, a helyi újság megjelentetését, a városi televízió működtetését;

- a Pécsváradi Vár kezelői jogának gyakorlását, a történelmi és kulturális örökség turisztikai hasznosítását;

- a vallási turizmus fejlesztését, beleértve zarándokutak és zarándokszállás helyek fejlesztését.
3. számú melléklet

Polgármesterre  átruházott hatáskörök  

A szociális igazgatásról és szociális szolgáltatásokról szóló 1993.évi III. törvény végrehajtására alkotott helyi önkormányzati rendeletben átruházott feladatok.

A nemzeti vagyonról szóló 2011.évi CXVI. törvény végrehajtására alkotott helyi vagyonrendeletben átruházott feladatok.

Éves költségvetési rendeletben átruházott feladatok.


4. számú melléklet

A Kulturális és Turisztikai Bizottság feladatai:

-
önállóan értékeli a művelődési központ és könyvtár, a TOURINFORM iroda tevékenységét, javaslatot dolgoz ki ezen intézmények működése hatékonyabbá tételére és megállapításait javaslatait a képviselő - testület elé terjeszti, ezen intézmények képviselő - testület előtti beszámolóit véleményezi;

- 
az érintett intézmények vezetőinek kinevezésére, munkaviszonyuk megszüntetésére,

valamint fegyelmi eljárás indítására vonatkozó előterjesztések csak a bizottság állásfoglalásával terjeszthető a képviselő - testület elé.

- 
véleményezi a városépítő tevékenységet, koordinálja és elősegíti az ilyen jellegű és

  
célú megnyilvánulások, kezdeményezések, önszerveződő csoportok tevékenységét ;

- 
foglalkozik az életmód kérdéseivel;

- 
feladatkörébe  tartozik az idegenforgalmat érintő javaslatok, kezdeményezések kidol-

  
gozása, ezzel kapcsolatos szervezési munka végzése és meghatározása ;

·      koordinálja a város kulturális programjait;

·      véleményezi a Városi Televízió és a Pécsváradi Hírmondó munkáját;

·      koordinálja a Várban szervezett kiállításokat, rendezvényeket, kulturális eseményeket.

Az Oktatási, Ifjúsági és Sport Bizottság feladatai:

· részt vesz a közoktatási intézmény költségvetésre, továbbá a kérhető költségtérítés és tandíj megállapításának szabályai, a szociális alapon adható kedvezmények feltételei meghatározására,

-
értékeli a nevelési-oktatási intézmény foglalkozási, illetve pedagógiai programjában meghatározott feladatok végrehajtását, a pedagógiai-szakmai munka eredményességét, ezen intézmények képviselő - testület előtti beszámolóit véleményezi ;

-
figyelemmel kíséri a Közoktatási Törvény előírásait, változásait, a szükséges javaslatokat a képviselő-testület elé terjeszti.

· javaslattal él a Közoktatási Törvényben rögzített és az intézményekre vonatkozó 

minimális eszközszükséglet folyamatos beszerzésére

· az oktatási bizottság hatáskörébe tartozó pályázatok folyamatos figyelése és az

érintett intézmények figyelmének felkeltése.

-
fórumot (lehetőséget) teremt az ifjúság vélemény-nyilvánítására, a város életébe való bekapcsolódásába, öntevékeny ifjúsági csoportok szerveződésére.

- 
foglalkozik az életmód kérdéseivel, azon belül a sporttevékenység  elősegítésével ;

· véleményezi a testneveléssel és sporttal foglalkozó szervezetek tevékenységét;

· közreműködik a diák- és szabadidősport, valamint a természetjáró események 

lebonyolításában, 

· a Szociális és Egészségügyi Bizottsággal együttesen dönt a Bursa Hungarica ösztöndíjak 
           odaítéléséről 
A Szociális és Egészségügyi Bizottság feladatai és átruházott hatáskörök:

A szociális igazgatásról és szociális szolgáltatásokról szóló 1993.évi III. törvény végrehajtására alkotott helyi önkormányzati rendeletben átruházott feladatok.

- 
önállóan értékeli a szociális gondozási központ tevékenységét, javaslatot dolgoz ki 

  
ezen intézmények  működése  hatékonyabbá tételére és megállapításait javaslatait a 

  
képviselő - testület elé terjeszti ;

-
 az intézmény képviselő - testület előtt  beszámolóit véleményezi ;

- 
az érintett intézmény vitás gazdasági, pénzügyi kérdéseiben pénzügyi ( gazdasági )

  
bizottsággal egyeztetett megoldást dolgoz ki és terjeszt a képviselő - testület elé 


· Az Oktatási, Ifjúsági és Sport Bizottsággal együttesen dönt a Bursa Hungarica ösztöndíjak 
           odaítéléséről 
A Pénzügyi és Ügyrendi bizottság feladat - és hatásköre:

· közreműködik a szervezeti és működési szabályzat megalkotásában, figyelemmel 

kíséri annak érvényesülését, szükség esetén kezdeményezi a módosítását

-  
részt vesz a munkaterv ( testületi ülésterv ) összeállításában, véleményezi azt, illetve önálló  javaslatát a munkatervet  tárgyaló képviselő-testületi ülés elé terjeszti 

-
 véleményt nyilvánít a szabályzat 5.§. (2) bekezdésében körülírt rendkívüli ülés összehívásának kezdeményezése ügyében ;

- 
titkos szavazás esetén ellátja a szavazatszámláló bizottság feladatait;

- 
ellátja a népszavazás előkészítésével kapcsolatos, a szabályzat 25. §-ában meghatáro-

zott feladatokat ;

-
 állást foglal az önkormányzat működésének etikai kérdéseiben és szükség esetén a polgármester, illetve a képviselő-testület intézkedését kezdeményezi ;

- 
ellenőrzi a polgármesteri hivatalnak a képviselő-testületi döntések előkészítésére, illet-

ve végrehajtására irányuló munkáját, mulasztás vagy érdeksérelem esetén a polgármester  intézkedését kezdeményezi ;

-
 kezdeményezi az önkormányzat működése körében a vitás ügyek jogi tisztázását, 

szükség esetén szakértők felkérésével ( bevonásával ) is ;

· a képviselő-testület által kezdeményezett ügyekben lefolytatja a fegyelmi eljárást;

· eljár összeférhetetlenségi ügyekben;

· nyilvántartja, ellenőrzi a vagyonnyilatkozatokat, elvégzi azok vizsgálatát.

· közreműködik az éves költségvetés a zárszámadás elkészítésében, a képviselő-

testületi előterjesztés összeállításában;

- 
véleményezi az évközi tervmódosításokat ;

-
Ezen előterjesztéseket a képviselő-testület csak a bizottság egyidejű állásfoglalásának, egyetértésének, vagy eltérő véleményének az ismeretében tárgyalja ;

- 
az önkormányzati intézmények vitás gazdasági, pénzügyi kérdéseiben - a szociális és

oktatási bizottság feladatkörébe tartozó intézmények esetében a bizottsággal együttműködve  - állást foglalt és azt a képviselő-testülete elé terjeszti ;

- 
ellenőrzi a költségvetési gazdálkodást, pénzfelhasználást, és e jogkörében eljárva

   
beszámoltathatja a hivatal pénzügyi csoportját és az intézményi gazdálkodókat ;

- 
részt vehet a polgármesteri hivatal  által végzett intézményi pénzügyi ellenőrzésben, 

  
ilyen ellenőrzést szükség esetén önállóan kezdeményez ;

- 
az önkormányzat vagyonát érintő kérdésekben ( értékesítés, vállalkozásba vitel, stb.)

  
képviselő - testületi  előterjesztés csak a bizottság állásfoglalásával együtt tehető ;

 
 kivétel: telekértékesítési ügyek

·      állást foglal, véleményt nyilvánít mindazon gazdasági jellegű ( ipar, szolgáltatás, 

           mezőgazdaság, kereskedelem ) kérdésekben, amelyek a képviselő - testület ülésén 

           napirendre kerülnek ;

- 
közreműködik az önkormányzati fejlesztések, felújítás, beruházások előkészítésében,

  
a kivitelezés szervezésében és ellenőrzésében, a létesítmények átvételében ; ( észrevé-

  
telt, esetleges kifogásait a polgármester, illetve indokolt esetben a képviselő - testület

 
 felé megteszi )

- 
figyelemmel kíséri az önkormányzat és intézményei " energiagazdálkodását", kezde-

  
ményezi a  gazdaságos megoldások elterjesztését, illetve bevezetését ;

- 
részt vesz a pályázatok kiírásában és a versenytárgyalások  előkészítésében, az ered-

  
ményhirdetés előtt a képviselő - testületi ülésen véleményt kell nyilvánítania ;

- 
a bizottság feladatkörébe tartozik a közterület-fenntartással és városüzemeléssel kap-

  
csolatos tevékenység  figyelemmel kísérése és ennek során észrevételeit, javaslatait

  
eljuttatja a polgármesterhez.

